তিনি মহানগর আওয়ামীলীগের সভাপতি ও মর্গ্যান বালিকা উচ্চ বিদ্যালয়ের পরিচালনা পর্ষদের সভাপতি আনোয়ার হোসেনের কথা ইঙ্গিত করে বলেন, ‘আমার কাছে আমার রাজনৈতিক গুরুর কিছু দাবি রয়েছে। দাবি বললে ভুল হবে আমার গুরুর আদেশ। আমি আপনাদের দোয়ায় ভবিষ্যৎ প্রজন্মের জন্য কিছু করতে পেরেছি। একজন সংসদ সদস্য হিসেবে যা যা করা উচিৎ ছিলো আমি হয়তো তার সবগুলো করতে পারিনি। তবুও আমার এলাকায় ৭ টি ইউনিয়ন রয়েছে প্রতিটি ইউনিয়নেই আমি একটি করে বহুতল বিশিষ্ট স্কুল নির্মাণ করেছি। আমি কদম রসুল কলেজকে সরকারি হিসেবে গতকাল সম্পূর্ণ কার্যক্রম সম্পন্ন করতে পেরেছি। নারায়ণগঞ্জ কলেজের অধ্যক্ষ রুমন রেজা আমায় সুযোগ করে দিয়েছেন আমরা সেই কলেজে ৭ তলা ভবন নির্মাণ করেছি। ইনশাল্লাহ আগামী সেপ্টেম্বর মাসেই এই অত্যধুনিক ভবনটি উদ্বোধন করা হবে।’